Silu Seppälä

Antti Juhani ”Silu” Seppälä (s. 20. syyskuuta 1954 Lavia) on suomalainen basisti ja näyttelijä.

Seppälä on soittanut yhtyeissä Fast Beethovens, Problems?, Sleepy Sleepers, Lapinlahden Linnut ja Leningrad Cowboys. Säveltäjänä hän on toiminut Sleepy Sleepersissä ja Leningrad Cowboysissa. Lisäksi Seppälä on säveltänyt Outi Poppille kappaleen "Mies joka tietää". Seppälä muutti vuonna 2001 Lappeenrantaan ja on työskennellyt muun muassa Lappeenrannan kaupunginteatterissa.

Seppälän esikoisrooli elokuvanäyttelijänä on kaadettu ohikulkija Antti Peipon elokuvassa Ihmemies. Hän on näytellyt pikkurooleissa Aki Kaurismäen elokuvissa, mutta pääroolisuoritus Mika Kaurismäen elokuvassa Zombie ja Kummitusjuna (1991) toi hänelle Jussi-palkinnon ja Euroopan parhaan näyttelijän palkinnon San Sebastiánin elokuvajuhlilla. Lisäksi hän on ollut osallisena lukuisien sarjojen, kuten esimerkiksi Trabant Express, käsikirjoituksessa ja ohjauksessa.

Valikoitu filmografia
 Ihmemies, 1979
 Leningrad Cowboys Go America, 1989
 Tulitikkutehtaan tyttö, 1990
 Zombie ja Kummitusjuna, 1991
 Leningrad Cowboys Meet Moses, 1994
 Kauas pilvet karkaavat, 1996
 Mies vailla menneisyyttä, 2002
 Nousukausi, 2003
 Laitakaupungin valot, 2006
 Mielensäpahoittaja Eskorttia etsimässä, 2022

Lähteet

Aiheesta muualla 
 
 

Suomalaiset basistit
Suomalaiset säveltäjät
Suomalaiset elokuvanäyttelijät
Sleepy Sleepersin jäsenet
Jussi-palkinnon saajat
Vuonna 1954 syntyneet
Elävät henkilöt